CELEX: 32008D0181
Language: mt
Date: 2008-02-25 00:00:00
Title: 2008/181/KE: Deċiżjoni tal-Kunsill tal- 25 ta’ Frar 2008 dwar il-konklużjoni tal-Ftehim dwar Kooperazzjoni Xjentifika u Teknika bejn il-Komunità Ewropea u l-Istat ta’ l-Iżrael

4.3.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 59/14
            
         DEĊIŻJONI TAL-KUNSILL
   tal-25 ta’ Frar 2008
   dwar il-konklużjoni tal-Ftehim dwar Kooperazzjoni Xjentifika u Teknika bejn il-Komunità Ewropea u l-Istat ta’ l-Iżrael
   (2008/181/KE)
   IL-KUNSILL TA’ L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u partikolarment l-Artikolu 170 tiegħu, flimkien ma’ l-ewwel sentenza ta’ l-ewwel subparagrafu ta’ l-Artikolu 300(2) tiegħu u l-Artikolu 300(3) tiegħu,
   Wara li kkunsidra l-proposta tal-Kummissjoni,
   Wara li kkunsidra l-opinjoni tal-Parlament Ewropew (1),
   Billi:
   
               (1)
            
            
               Il-Kummissjoni nnegozjat, f’isem il-Komunità, it-tiġdid tal-Ftehim dwar il-Kooperazzjoni Xjentifika u Teknika ma’ l-Istat ta’ l-Iżrael (Il-“Ftehim”).
            
         
               (2)
            
            
               Il-Ftehim kien iffirmat f’isem il-Komunità fis-16 ta’ Lulju 2007 fi Brussell, soġġett għal konklużjoni possibbli f’data aktar tard.
            
         
               (3)
            
            
               Il-Ftehim għandu jiġi approvat,
            
         IDDEĊIEDA KIF ĠEJ:
   Artikolu 1
   Il-Ftehim dwar Kooperazzjoni Xjentifika u Teknoloġika bejn il-Komunità Ewropea u l-Istat ta’ l-Iżrael (2) huwa b’dan approvat f’isem il-Komunità.
   Artikolu 2
   Il-President tal-Kunsill, li jaġixxi f’isem il-Komunità, għandu jagħmel in-notifika prevista fl-Artikolu 5 (2) tal-Ftehim.
   
      Magħmul fi Brussell, 25 ta’ Frar 2008.
      
         
            Għall-Kunsill
         
         
            Il-President
         
         A. VIZJAK
      
   
   
      (1)  Opinjoni tal-25 ta’ Settembru 2007 (għadha mhux pubblikata fil-Ġurnal Ufficjali)
   
      (2)  ĠU L 220, 25.8.2007, p. 5.